CELEX: 62018TN0433
Language: ro
Date: 2018-07-13 00:00:00
Title: Cauza T-433/18: Acțiune introdusă la 13 iulie 2018 – Bax/BCE

17.9.2018   
            
            
               RO
            
            
               Jurnalul Oficial al Uniunii Europene
            
            
               C 328/52
            
         
      Acțiune introdusă la 13 iulie 2018 – Bax/BCE
      (Cauza T-433/18)
      (2018/C 328/71)
      Limba de procedură: engleza
      
         Părțile
      
      
         Reclamantă: Annemieke Bax (Frankfurt, Germania) (reprezentanți: L. Levi și A. Champetier, avocați)
      
         Pârâtă: Banca Centrală Europeană (BCE)
      
         Concluziile
      
      Reclamanta solicită Tribunalului:
      
                  —
               
               
                  anularea deciziei Comitetului executiv al BCE din 14 decembrie 2017, prin care s-a respins cererea reclamantei de a beneficia de schema de sprijinire a tranziției în carieră instituită de BCE;
               
            
                  —
               
               
                  dacă este necesar, anularea Deciziei BCE din 8 mai 2018 prin care s-a respins calea de atac specială a reclamantei;
               
            
                  —
               
               
                  obligarea BCE să plătească reclamantei o despăgubire pentru daunele morale suferite, în valoare de 20 000 de euro;
               
            
                  —
               
               
                  obligarea pârâtei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanta invocă cinci motive.
      
                  1.
               
               
                  Primul motiv este întemeiat pe încălcarea principiilor transparenței, nediscriminării și securității juridice.
               
            
                  2.
               
               
                  Al doilea motiv este întemeiat pe faptul că Decizia SEC/EB/X/17/398a.rev-1/final („Metodologia generală pentru implementarea practică a schemei de sprijinire a tranziției în carieră (CTS)”) este nelegală, inter alia pentru că încalcă Decizia BCE/2017/NP 19din 17 mai 2017.
               
            
                  3.
               
               
                  Al treilea motiv este întemeiat pe faptul că pârâta nu și-a îndeplinit obligația de diligență față de reclamantă.
               
            
                  4.
               
               
                  Al patrulea motiv este întemeiat pe discriminare pe motive de sex, ceea ce contravine Directivei 2006/54 (1).
               
            
                  5.
               
               
                  Al cincilea motiv este întemeiat pe încălcarea principiului proporționalității ca urmare a aplicării unor criterii de eligibilitate disproporționate.
               
            
         (1)  Directiva 2006/54/CE a Parlamentului European și a Consiliului din 5 iulie 2006 privind punerea în aplicare a principiului egalității de șanse și al egalității de tratament între bărbați și femei în materie de încadrare în muncă și de muncă (JO 2006, L 204, p. 23, Ediție specială, 05/vol. 8, p. 262).